|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 ED ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ****Α/ΘΜΙΑΣ & Β/ΘΜΙΑΣ ΕΚΠ/ΣΗΣ****ΚΕΝΤΡΙΚΗΣ ΜΑΚΕΔΟΝΙΑΣ****-----****Δ/ΝΣΗ Β/ΘΜΙΑΣ ΕΚΠ/ΣΗΣ****ΑΝΑΤΟΛΙΚΗΣ ΘΕΣΣΑΛΟΝΙΚΗΣ**

|  |  |
| --- | --- |
| Ταχ. Δ/νση: | Σαπφούς 44 |
| Τ.Κ. – Πόλη: | 54627, Θεσσαλονίκη |
| Πληροφορίες | Αντωνία Δαρδιώτη, Υπεύθυνη Περιβαλλοντικής Εκπαίδευσης |
| Τηλέφωνα: | 2310 539003 |
| Ιστοσελίδα: | [http://dide-a.thess.sch.gr](http://dide-a.thess.sch.gr/) |
| E-mail: |  grafperi@dide-a.thess.sch.gr |

  |

|  |  |
| --- | --- |
|  |  |
|  **Θεσσαλονίκη, 10-12-2018** **αριθμ. πρωτ.: 24952** |
|  |
|  |
|  **ΠΡΟΣ:****ΚΟΙΝ:** | -Διευθύνσεις Π.Ε. και Δ.Ε. Εκπαίδευσης Κεντρικής Μακεδονίας (υπόψη Υπευθύνων Σχολικών Δραστηριοτήτων/Περιβαλλοντικής Εκπαίδευσης)-Σχολικές Μονάδες Κ. Μακεδονίας (μέσω Υπευθύνων Σ.Δ./Π.Ε.)1. Συντονιστές Εκπαιδευτικού Έργου Εκπ/σης για την Αειφορία ΠΕΚΕΣ Κ. Μακεδονίας (1o, 2o, 3o, 4o)2. ΚΠΕ Ελ. Κορδελιού & Βερτίσκου3. Περιφερειακή Δ/νση Α/θμιας & Β/θμιας Κ. Μακεδονίας4. Τμήμα Α΄ Εκπαίδευσης για το Περιβάλλον και την Αειφορία, Διεύθυνση υποστήριξης Προγραμμάτων και Εκπαίδευσης για την Αειφορία, Γενική Δ/νση Σπουδών Α/θμιας & Β/θμιας Εκπ/σης, ΥΠΠΕΘ |

 |

**ΘΕΜΑ: Πρόσκληση ένταξης σχολικών μονάδων στο Περιφερειακό Δίκτυο Περιβαλλοντικής Εκπαίδευσης «Κλικ, προστάτευσέ το!» - Η φωτογραφία στην Περιβαλλοντική Εκπαίδευση για το σχολικό έτος 2018-19**

Η Υπεύθυνη Περιβαλλοντικής Εκπαίδευσης Δευτεροβάθμιας Εκπαίδευσης Ανατολικής Θεσσαλονίκης σε συνεργασία με το Εργαστήριο Φωτογραφίας του Τμήματος Εικαστικών και Εφαρμοσμένων Τεχνών της Σχολής Καλών Τεχνών Α.Π.Θ., το ΚΠΕ Ελευθερίου Κορδελιού & Βερτίσκου και τους Υπεύθυνους Περιβαλλοντικής Εκπαίδευσης Πρωτοβάθμιας Ανατολικής Θεσσαλονίκης και Σχολικών Δραστηριοτήτων ΔΔΕ Ημαθίας και Χαλκιδικής, καλούν τις σχολικές μονάδες Πρωτοβάθμιας και Δευτεροβάθμιας Εκπαίδευσης της Κεντρικής Μακεδονίας να ενταχθούν στο Περιφερειακό Θεματικό Δίκτυο Περιβαλλοντικής Εκπαίδευσης «*Κλικ, προστάτευσέ το!» - Η φωτογραφία στην Περιβαλλοντική Εκπαίδευση* για το σχολικό έτος 2018-19. Η εκπαιδευτική δράση που προτείνει το δίκτυο -με εργαλείο τη φωτογραφία και ελεύθερο θέμα- περιγράφεται αναλυτικά στο συνημμένο αρχείο.

Το Περιφερειακό Δίκτυο «Κλικ, προστάτευσέ το!» εγκρίθηκε για τα σχολικά έτη 2017-18, 2018-19 και 2019-20 με την αρ. πρ. 25623/7-11-2017 απόφαση της Περιφερειακής Διεύθυνσης Α/θμιας & Β/θμιας Εκπαίδευσης Κ. Μακεδονίας.

Σκοπός της εκπαιδευτικής δράσης που προτείνει το δίκτυο, στο πλαίσιο της Εκπαίδευσης για την Αειφορία, είναι η ευαισθητοποίηση των μαθητών και η παρότρυνσή τους στην ανάληψη ενεργού δράσης, μέσω της παρατήρησης του περιβάλλοντος και της ανάπτυξης κριτικής σκέψης. Όπως προστάζει και ο τίτλος του δικτύου, οι μαθητές επιλέγουν ένα θέμα που χρήζει προστασίας στην πόλη, το περιγράφουν με τον φωτογραφικό τους φακό και προβαίνουν σε μία ή περισσότερες δράσεις προστασίας του. Επιστέγασμα της δράσης αποτελεί, στο τέλος της σχολικής χρονιάς, όπως κάθε χρόνο η μαθητική έκθεση φωτογραφίας σε συνδυασμό με την εκδήλωση παρουσίασης των δράσεων των μαθητών στη Θεσσαλονίκη.

Οι εκπαιδευτικοί που θα αναλάβουν με τους μαθητές τους αυτή τη δράση, θα υποστηριχθούν με σεμινάρια και θα εκπαιδευτούν σε τεχνικές φωτογραφίας μέσα από βιωματικά σεμινάρια-συναντήσεις σε διαφορετικές γειτονιές της Θεσσαλονίκης και σε σεμινάριο του Εργαστηρίου Φωτογραφίας της Σχολής Καλών Τεχνών του Α.Π.Θ.

Οι εκπαιδευτικοί που επιθυμούν να συμμετάσχουν καλούνται να συμπληρώσουν την ηλεκτρονική αίτηση συμμετοχής στον παρακάτω σύνδεσμο:

[**https://goo.gl/forms/csBbIUFcXyKWmfIA2**](https://goo.gl/forms/csBbIUFcXyKWmfIA2) (ctrl+κλικ για απευθείας σύνδεση) έως **την Παρασκευή 21 Δεκεμβρίου 2018**.

Μετά τη λήξη της προθεσμίας θα ενημερωθούν οι αντίστοιχοι Υπεύθυνοι Περιβαλλοντικής

Εκπαίδευσης ή Σχολικών Δραστηριοτήτων για τη συμμετοχή σχολικών μονάδων της Διεύθυνσής τους και οι Συντονιστές Εκπαίδευσης για την Αειφορία της Κεντρικής Μακεδονίας για τις περιοχές ευθύνης τους.

Επισυνάπτεται η περιγραφή της εκπαιδευτικής δράσης.

Παρακαλούμε να ενημερωθούν οι εκπαιδευτικοί του σχολείου σας.

|  |
| --- |
| **Ο Διευθυντής** **Δ.Ε. Ανατολικής Θεσσαλονίκης** |
|  |
|  **Δρ. Απόστολος Αποστολίδης** **Θεολόγος** |